Afrika (sang)

"Afrika" (også kendt som "Giv en hånd til Afrika") er titlen på en dansk popsang fra 1985 skrevet af Nanna og indspillet af en række af 1980'ernes største danske pop- og rockmusikere som en støtteplade til fordel for de sultende i Afrika. Sangen blev en af årets allerstørste danske hits, og solgte over 150.000 singler og kassettebånd, hvilket gør det til den mest succesfulde danske støttesang nogensinde. "Afrika" indtjente mere end 2,5 millioner kroner til Dansk Røde Kors' træplantnings-projekter i det sydlige og vestlige Afrika.

Sangen blev til, efter at Dansk Røde Kors og pladeselskabet Genlyd Grammofon havde udskrevet en konkurrence om at lave en dansk støtteplade, inspireret af succesen for den britiske "Do They Know It's Christmas?" af Bob Geldof og Midge Ure fra 1984 og den tilsvarende amerikanske "We Are the World" skrevet af Michael Jackson og Lionel Richie. Nanna vandt konkurrencen, og sangen blev indspillet i Feedback-studiet i Viby Jylland.

Sangen blev spillet live ved den tv-transmitterede støttekoncert Rock for Afrika, som blev afholdt den 21. september 1985 i Idrætsparken i København, hvor næsten alle medvirkende fra pladen var samlet.

Baggrund og indspilning 

Med inspiration fra den engelske støttesang "Do They Know It's Christmas?" af Band Aid til fordel for sultkatastrofen i Etiopien i 1984, besluttede Jesper Bay fra pladeselskabet Genlyd at lave en dansk støttesang til Afrika. Sammen med Dansk Røde Kors udskrev de en sangskriverkonkurrence, med det formål at få så mange musikere involveret i projektet. Blandt deltagerne i konkurrencen var blandt andet Sebastian og Anne Linnet, men de ville ikke være med da deres respektive sange ikke vandt.

Efter en intern afstemning blandt de medvirkende faldt valget i stedet på Nanna, der året forinden havde hittet med titelsangen til tv-serien Busters verden (1984). Nanna skrev det meste af sangen på en halv time på sit klaver. Ifølge producer Kim Sagild var Nannas sang "skide godt skruet sammen – spændingen mellem verset og omkvædets forløsning, den måde, hun skabte suspense på."

"Afrika" blev indspillet den 13. juli 1985 i Gnags' Feedback-studie i Aarhus-bydelen Viby. Det var samme dag som Live Aid-koncerterne blev afholdt i London, England og Philadelphia, USA.

Spor 
12" vinyl
"Afrika" – 5:17
"Afrika" (kor-version) – 3:12

Medvirkende 

Produktion og musikere
Nanna – tekst, musik, keyboards og kor-arrangement
Flemming Muus – bas
Kim Sagild – producer, guitar
Mads Michelsen – trommer, percussion
Tom Andersen – tekniker

Sangere
 Marie Bergman – vokal
 Steffen Brandt – vokal
 Donna Cadogan – vokal
 Lise Dandanell – vokal
 Elisabeth – vokal
 Michael Elo – vokal
 Michael Falch – vokal
 Søs Fenger – vokal
 Peter A G – vokal
 Poul Halberg – vokal

 Thomas Helmig – vokal
 Lars H.U.G. – vokal
 C.V. Jørgensen – vokal
 Flemming "Bamse" Jørgensen – vokal
 Mona Larsen – vokal
 Anne Dorte Michelsen – vokal
 Allan Mortensen – vokal
 Lars Muhl – vokal
 Nanna – vokal
 Gitte Naur – vokal
 Frede Fup – vokal
 Mek Pek – vokal
 Sanne Salomonsen – vokal
 Henrik Strube – vokal
 Henning Stærk – vokal
 Leif Sylvester Petersen – vokal
 Lis Sørensen – vokal

2010-version 

I 2010 tog Dansk Røde Kors initiativ til at lave en 25 års-jubilæumsversion af sangen. Til en indspilningen valgte man at bruge det originale masterbånd fra 1985, dog med nyindspillede sangstemmer fra en håndfuld af de oprindelige solister, og en række nye kunstnere. Sangen fik premiere som download fredag 13. august 2010, hvor den også blev tilgængelig på YouTube.

I 2010-versionen blev det til et gensyn med Nanna Lüders Jensen, Flemming "Bamse" Jørgensen, Elisabeth og Leif Sylvester Petersen.

Singlen opnåede en syvendeplads på singlehitlisten.

Spor 
Digital download
"Afrika" – 5:57

Medvirkende 

Produktion og musikere
Nanna – tekst, musik
Kim Sagild – producer
Mads Michelsen – co-producer
Andreas Hviid – teknik
Mads Mølgaard – teknik

Sangere
 Anna David – vokal
 Basim – vokal
 Bryan Rice – vokal
 Chanée & N'evergreen – vokal
 Erann DD – vokal
 Flemming "Bamse" Jørgensen – vokal
 Ida Corr – vokal
 Jimmy Jørgensen – vokal
 Karen Mukupa – vokal
 Leif Sylvester Petersen – vokal

 Marie Carmen Koppel – vokal
 Marie Frank – vokal
 Martin Brygmann – vokal
 Nanna Lüders – vokal
 Nikolaj Steen – vokal
 Paprika Steen – vokal
 Pernille Højmark – vokal
 Poul Krebs – vokal
 Szhirley – vokal
 Søren Sko – vokal
 Søs Egelind – vokal
 Thomas Buttenschøn – vokal
 Thera Hoeymans – vokal
 Troels Lyby – vokal
 Thomas Ring – vokal
 Tine Midtgaard – vokal

Hitliste

Kilder

Eksterne henvisninger 
 Rock for Afrika, dr.dk/bonanza – Koncertens sidste nummer er Giv en hånd til Afrika.
 "Afrika" version 2010  klar til download
 Afrika 2010 officiel musikvideo

Sange fra 1985
Sange fra 2010
Støttesange
Popsange fra Danmark